DRUGA OBRAVNAVA

Na podlagi 189. člena Zakona o urejanju prostora ZUreP-2 (Uradni list RS, št. 61/17) in 15. člena Statuta Občine Bistrica ob Sotli (Uradni list RS, št. 82/16-uradno prečiščeno besedilo) je Občinski svet Občine ……………………….. na \_\_. redni seji dne \_\_\_\_\_\_\_ 20……… sprejel

**ODLOK**

**o predkupni pravici Občine Bistrica ob Sotli**

**I. SPLOŠNE DOLOČBE**

1. **člen**

S tem odlokom se določa območje predkupne pravice Občine Bistrica ob Sotli (v nadaljnjem besedilu: občina) in način uveljavljanja predkupne pravice na nepremičninah na teh območjih.

1. **člen**

(1) Območje predkupne pravice občine obsega:

* stavbna zemljišča,
* ureditveno območje naselij,
* kmetijska, gozdna, vodna in druga zemljišča za namen graditve objektov gospodarske javne infrastrukture in objektov, ki se uporabljajo za varstvo pred naravnimi in drugimi nesrečami,
* območje za dolgoročni razvoj naselja, kot je določeno v veljavnem občinskem prostorskem načrtu.

(2) Območje predkupne pravice obsega tudi območja objektov obstoječe gospodarske javne infrastrukture.

1. **člen**

(1) Za območja stavbnih zemljišč se upoštevajo območja teh zemljišč, kot so določena v veljavnih občinskih prostorskih aktih.

(2) Za ureditvena območja naselij in območja za dolgoročni razvoj se upoštevajo območja, kot so določena v veljavnem občinskem prostorskem načrtu.

1. **člen**

(1) Pri obstoječih oziroma predvidenih objektih gospodarske javne infrastrukture se upoštevajo območja njihovih varovalnih koridorjev, določenih z veljavnimi občinskimi prostorskimi akti oziroma z drugimi predpisi.

(2) Za obstoječe in bodoče objekte gospodarske javne infrastrukture se štejejo tisti objekti, ki so že zgrajeni ter vsi tisti, ki so predvideni za komunalno opremljanje območij, določenih z veljavnimi občinskimi prostorskimi akti.

**II. NAČIN UVELJAVLJANJA PREDKUPNE PRAVICE**

**5. člen**

Občina lahko uveljavlja zakonito predkupno pravico na nepremičninah na območjih občine, določenih v 2. členu tega odloka. O uveljavljanju ali neuveljavljanju zakonite predkupne pravice na nepremičninah odloča občinska uprava v skladu z določili veljavnega zakona.

**III. PREHODNA IN KONČNA DOLOČBA**

**6. člen**

Do določitve ureditvenih območij naselij in območij za dolgoročni razvoj naselij v občinskih prostorskih aktih, se druga in četrta alineja prvega odstavka 2. člena tega odloka ne uporabljata.

**7. člen**

Ta odlok se objavi v Uradnem listu RS in začne veljati petnajsti dan po objavi.

Datum:

Številka:

 ŽUPAN OBČINE BISTRICA OB SOTLI

Franjo Debelak